Sanger in sop oor ebola-twiet - Maroela Media
Sanger in sop oor ebola-twiet
Die sanger Chris Brown het hom 'n stortvloed kritiek op die hals gehaal nadat hy op Twitter gesê het dat die dodelike ebola-virus 'n vorm van bevolkingsbeheer is.
Brown het Maandag getwiet:
Brown se uitlatings het Twitter behoorlik aan die gons gesit en hewige reaksie uitgelok. Sy twiet is meer as 28 000 keer gedeel. Talle mense het die omstrede sanger as onkundig bestempel en sy intelligensie bevraagteken. Brown het later getwiet hy dink hy moet eerder stilbly. Dinsdag het die sanger egter weer 'n ander deuntjie gesing en die volgende getwiet:
Brown se uitlatings kom nadat die Wêreldgesondheidsorganisasie (WGO) opnuut sy kommer oor die virus uitgespreek het. Volgens die WGO se statistiek is meer as 4 000 mense reeds uit altesaam 8 400 gevalle in sewe lande (Guinee, Liberië, Nigerië, Senegal, Sierra Leone, Spanje en Amerika) oorlede.